
τρική περίθαλψη βάσει της εκάστοτε ισχύουσας κρατικής διατίμησης, 
για 6ε την πρόσθετη νοσοκομειακή περίθαλψη βάσει των εκάστοτε ισχυ- 
όντων συμβατικών τιμολογίων. 

2. Καθορίζουμε για το ημερολογιακό έτος 1989 σε δραχμές είκοσι 
χιλιάδες πεντακόσιες εβδομήντα (20.570) το ύψος του καταβλητέου 
στο ΙΚΑ κατ’ αποκοπή ετήσιου ποσού κατ’ άτομο για χορήγηση παρο¬ 
χών ασθένειας σε είδος στα μέλη οικογένειας που διαμένουν στην Ελ¬ 
λάδα, προσώπων ασφαλισμένων στη Σουηδία, καθώς επίσης και στους 
συνταξιούχους που διαμένουν στην Ελλάδα και λαμβάνουν σύνταξη 
μόνο κατά τη σουηδική νομοθεσία και στα μέλη οικογένειάς τους. 

3. Οι κατά την ανωτέρω παράγραφο 2 δικαιούχοι, εφόσον διαμένουν 
ύ ν μόνιμα στην Ελλάδα από την αρχή του έτους, θα καταβάλλουν ολό¬ 
κληρο το ποσό που καθορίζεται με την παρούσα απόφαση. Όσοι όμως 
έλθουν κατά τη διάρκεια του έτους, θα καταβάλλουν τόσα δωδέκατα 
από το παραπάνω ποσό, όσοι είναι οι μήνες διαμονής τους στην Ελλάδα 
μέσα στο έτος αυτό. 

'* Η απόφαση αυτή να δημοσιευθεί στην Εφημερίδα της Κυβερνήσεως. 


1 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ποσού καταβλητέου κατά το έτος 1989 από τα μέλη οι¬ 
κογένειας προσώπων ασφαλισμένων στη Σουηδία και από τους 
συν/χους της σουηδικής ασφάλισης και τα μέλη οικογένειάς τους 
για χορήγηση παροχών ασθένειας σε είδος από το ΙΚΑ στα πλαί¬ 
σια εφαρμογής της Ελληνο-σουηδικής σύμβασης κοινωνικής 

ασφάλειας ... 

Συμπλήρωση της Γ2β/οικ./133/84 απόφασης «Καταβολή χρη¬ 
ματικών παροχών στις γυναίκες λόγω μητρότητας» . 

Μεταβίβαση αρμοδιοτήτων Υπουργού Περιβάλλοντος, Χωροταξίας 
και Δημ. Έργων στο Γενικό Γραμματέα και στους Προϊσταμέ¬ 
νους των Δ/νσεων και των Τμημάτων της Κεντρικής Υπηρεσίας 
της Γενικής Γραμματείας Δημ. Έργων του Υπουργείου Περι¬ 
βάλλοντος, Χωροταξίας και Δημ. Έργων. 

Μεταβίβαση αρμοδιοτήτων Υφυπουργού Περιβάλλοντος, Χωροτα¬ 
ξίας και Δημ. Έργων στο Γενικό Γραμματέα και στους Προϊστα¬ 
μένους των Δ/νσεων και των Τμημάτων της Κεντρικής Υπηρε¬ 
σίας της Γενικής Γραμματείας Δημ. Έργων του Υπουργείου Πε¬ 
ριβάλλοντος, Χωροταξίας και Δημοσίων Έργων. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.9/423 (1) 

Καθορισμός ποσού καταβλητέου κατά το έτος 1989 από τα μέλη οικο¬ 
γένειας προσώπων ασφαλισμένων στη Σουηδία και από τους συν/ 
χους της σουηδικής ασφάλισης και τα μέλη οικογένειάς τους για χο- 
ρήγηση παροχών ασθένειας σε είδος από το ΙΚΑ στα πλαίσια εφαρ¬ 
μογής της Ελληνο-σουηδικής σύμβασης κοινωνικής ασφάλειας. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ, ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 παρ. 1 εδ. 3, 12 παρ. 3, 13 παρ. 1 
και 14 παρ. 2 της από 14 Σεπτεμβρίου 1984 Συμφωνίας για την τρο¬ 
ποποίηση της από 5 Μαΐου 1973 Σύμβασης κοινωνικής ασφάλειας με¬ 
ταξύ της Ελληνικής Δημοκρατίας και του Βασιλείου της Σουηδίας, που 
κυρώθηκε με το Νόμο 1557/29.5.1985 και 

2. Την πρόταση του ΙΚΑ που διατυπώθηκε με το έγγραφό του Δ42/ 
23.3.1989 με προϋπολογιζόμενο για το έτος 1989 μέσο ετήσιο κόστος 
παροχών ασθένειας σε είδος κατά κεφαλή δικαιούχου περίθαλψης, απο¬ 
φασίζουμε: 

1. Καθορίζουμε το ύψος των δαπανών που καταβάλλονται από τον 
ασθενή που έχει αξίωση για παροχές ασθένειας σε είδος κατά τη σουη¬ 
δική νομοθεσία και διαμένει προσωρινά στην Ελλάδα, για μεν την ια- 


Αθήνα, 3 Απριλίου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-♦- 

Αριθ. Γ2β/1606 (2) 

Συμπλήρωση της Γ2β/οικ./133/84 απόφασης «Καταβολή χρηματι¬ 
κών παροχών στις γυναίκες λόγω μητρότητας». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1302/1982 (ΦΕΚ 133/29.10.1982 τ.Α’) 
«για την επικύρωση της Διεθνούς Σύμβασης Εργασίας αριθ. 103/1952 
γιά την προστασία της Μητρότητας». 

2. Τις διατάξεις του Ν.Δ. 57/1973 «περί λήψεως μέτρων Κοινωνι¬ 
κής Πρόνοιας οικονομικώς αδυνάτων και καταργήσεως των διεπουσών 
το θεσμό της απορίας διατάξεων». 

3. Την αριθμ. Γ2β/10195/12.12.1983 κοινή απόφαση των Υφυ¬ 
πουργών Οικονομικών και Υγείας, Πρόνοιας και Κοινωνικών Ασφαλί¬ 
σεων. 

4. Την αριθ. 904/1988 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων, γενικές και 
ειδικές αρμοδιότητες Υφυπουργών Υγείας, Πρόνοιας και Κοινωνικών 
Ασφαλίσεων (ΦΕΚ 863/Β/88), αποφασίζουμε: 

1. Στο άρθρο 2 της Γ2β/133/84 (ΦΕΚ 40/Β/84) απόφασης «Κα¬ 
ταβολή χρηματικών παροχών στις γυναίκες λόγω Μητρότητας» προ¬ 
στίθεται παράγραφος 3, που έχει ως εξής: 

«3. Το δικαίωμα για καταβολή των χρηματικών παροχών χάνεται 
σε περίπτωση που η αίτηση για αναγνώριση της δικαιούχου υποβληθεί 

μετά παρέλευση οκτώ (8) μηνών, από τη στιγμή που θα γεννηθεί τούτο, 
δηλαδή από την έναρξη των 42 ημερών προ του τοκετού. 

.2. Η ισχύς της απόφασης αυτής αρχίζει από 1 Απριλίου 1989. 

Η απόφαση αυτή να δημοσιευθεί στην Εφημερίδα της Κυβερνήσβως. 

Αθήνα, 3 Απριλίου 1989 

Ο ΥΦΥΠΟΥΡΓΟΣ 

ΧΡ. ΟΙΚΟΝΟΜΟΥ 
-♦- 

Αριθ. Α 17α/01/37/Φ.Θ. 2.2.1 (3) 

Μεταβίβαση αρμοδιοτήτων Υπουργού Περιβάλλοντος, Χωροταξίας και 
Δημ. Έργων στο Γενικό Γραμματέα και στους Προϊσταμένους των 
Δ/νσεων και των Τμημάτων της Κεντρικής Υπηρεσίας της Γενικής 
Γραμματείας Δημ. Έργων του Υπουργείου Περιβάλλοντος, Χωρο¬ 
ταξίας και Δημ. Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη τις διατάξεις του άρθρου 29 του Ν. 1558/1985 
(ΦΕΚ Α’ 137), αποφασίζουμε: 

Άρθρο 1 

Μεταβίβαση αρμοδιοτήτων Υπουργού στο Γεν. Γραμματέα που προΐ- 
σταται της Γενικής Γραμματείας Δημ. Έργων 

1. Από τις αρμοδιότητες που ασκεί ο Υπουργός Περιβάλλοντος, Χω¬ 
ροταξίας και Δημ. Έργων στα θέματα της Γενικής Γραμματείας Δημ. 
Έργων μεταβιβάζονται στο Γενικό Γραμματέα που προΐσταται της Γε¬ 
νικής αυτής Γραμματείας οι ακόλουθες: 

α) Ο συντονισμός της δραστηριότητας όλων των Υπηρεσιών της Γε¬ 
νικής Γραμματείας Δημοσίων Έργων. 

β) Η εντολή για δημοσίευση στην εφημερίδα της Κυβερνήσεως όλων 
των πράξεων των σχετικών με την υπηρεσιακή κατάσταση των υπαλλή¬ 
λων του Τ.Ε.Ε. και της ΕΥΔΑΠ. 

γ) Η παραπομπή ερωτημάτων που συντάσσονται με σύμπραξη της 
αρμόδιας Δ/νσης και της Δ/νσης Νομοθετικού Συντονισμού και Κωδι¬ 
κοποίησης και που απευθύνονται στο Νομικό Σύμβουλο για γνωμοδό¬ 
τηση. 

δ) Τα θέματα της Υπηρεσίας Πολιτικής Σχεδιάσεως Εκτάκτου Ανά¬ 
γκης (ΠΣΕΑ), πλην εκείνων που αφορούν την έγκριση των σχεδίων και 
τις εκθέσεις προς τα λοιπά Υπουργεία. 

ε) Οι απαντήσεις σε αιτήσεις επανεξέτασης ή υπομνήματα ή αναφορές 
παραπόνων ή καταγγελίες πολιτών σε ενέργειες ή απαντήσεις οργάνων 
των κεντρικών Υπήρεσιών της Γενικής Γραμματείας. Εξαιρούνται οι 
περιπτώσεις που η-πρώτη απάντηση έχει δοθεί με υπογραφή Γενικού 
Γ ραμματέα. 

στ) Οι απαντήσεις σε ερωτήματα πολιτών ή Νομικών Προσώπων 
που αφορούν σε θέματα αρμοδιότητας περισσοτέρων της μιας Δ/νσεως 
της Γεν. Γραμματείας. ' 

2. Από τις αρμοδιότητες του Υπουργού που αναφέρονται στην ίδια 
Γενική Γραμματεία Δημ. Έργων μεταβιβάζεται στο Γενικό Γραμματέα 
που προΐσταται της Γ ενικής αυτής Γ ραμματείας το δικαίωμα να υπο¬ 
γράφει «με εντολή Υπουργού» αποφάσεις, έγγραφα και λοιπές διοικητι¬ 
κές πράξεις που αναφέρονται: 

α) Στα θέματα που αφορούν την εκπόνηση μελετών βάσει εγκεκριμέ¬ 
νων προκαταρκτικών μελετών ή προμελετών (εποπτεία, έγκριση κ.λπ.) 
και την εκτέλεση έργων (διοίκηση και διαχείριση). 

β) Στην έγκριση κυκλοφοριακών διαμορφώσεων οδών και κόμβων, 
επέκταση αυτόματης φωτεινής σηματοδότησης, παροχή οδηγιών γενι¬ 
κής σήμανσης οδών και εντολή εκτύπωσης μελετών και οδηγιών. 

γ) Στην έγκριση πρωτοκόλλων ζημιών ανωτέρας βίας για κάθε φύ- 
σεως έργα και για αποζημίωση μέχρι 5.000.000 δραχμές. 

δ) Στη συγκρότηση επιτροπών παραλαβής έργων, ανεξαρτήτως πο¬ 
σού, στην έγκριση των σχετικών πρωτοκόλλων παραλαβής, και στη συ¬ 
γκρότηση ειδικών επιτροπών για όλες τις περιπτώσεις. 

ε) Στην έκδοση εγκυκλίων οδηγιών για θέματα που αναφέρονται στη 
δραστηριότητα και λειτουργία γενικά των Υπηρεσιών, καθώς και την 
παροχή γενικών οδηγιών για εκπόνηση μελετών και κατασκευή έργων. 


Άρθρο 2 

Μεταβίβαση αρμοδιοτήτων Υπουργού στους Προϊσταμένους Διευθύν¬ 
σεων της Γενικής Γραμματείας Δημοσίων Έργων 
Από τις αρμοδιότητες του Υπουργού μεταβιβάζεται στους Προϊστα¬ 
μένους Δ/νσεων της Γενικής Γραμματείας Δημοσίων Έργων το δικαί¬ 
ωμα να υπογράφουν «με εντολή Υπουργού» αποφάσεις, έγγραφα και 
λοιπές διοικητικές πράξεις που αφορούν: 

. Α. Γενικά: 

α) Την αντιμετώπιση γενικά των υποθέσεων που υπάγονται στην αρ¬ 
μοδιότητα των Δ/νσεων και την παροχή ειδικών οδηγιών εφόσον οι 
οδηγίες αυτές δεν ανάγονται σε έργα ή υποθέσεις γενικότερου ενδιαφέ¬ 
ροντος. 

β) Τα προπαρασκευαστικά και διαδικαστικά θέματα που σχετίζονται 
με "την εποπτεία και έλεγχο του ΤΕΕ και της ΕΥΔΑΠ που υπάγονται 
στην καθ’ ύλη αρμοδιότητα της Δ/νσής τους. 

γ) Την αίτηση ή παροχή πληροφοριών για την ορθή εφαρμογή των 
νόμων ή την ανακοίνωση ή κοινοποίηση αποφάσεων του Υπουργού. 

6) Την έγκριση για χορήγηση αντιγράφων από τα τηρούμενα πρωτό¬ 
τυπα εμπιστευτικά και απόρρητα έγγραφα. 

ε) Έγγραφα ή τηλεγραφήματα στο εξωτερικό με προπαρασκευα¬ 
στικό και πληροφοριακό χαρακτήρα. 

στ) Τη διάθεση μηχανημάτων, οργάνων, εργαλείων και υλικών γε¬ 
νικά στις υπηρεσίες της Γενικής Γραμματείας Δημοσίων Έργων. 

ζ) Την αποστολή φακέλων και παροχή πληροφοριών στο Συμβούλιο 
Επικράτειας, Ελεγκτικό Συνέδριο, λοιπά Διοικητικά Δικαστήρια και 
Νομικών Υπηρεσιών της Διοίκησης (εκτός ερωτημάτων). 

η) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων της Εφημερίδας κ.λπ. 

θ) Την παροχή πληροφοριών ή ανακοινώσεων αποτελεσμάτων εργα¬ 
στηριακών εξετάσεων, σε ιδιώτες για ζητήματα της αρμοδιότητας των 
Διευθύνσεών τους, εφόσον δεν ενδιαφέρουν γενικότερα την υπηρεσία, 
όπως και την αίτηση τέτοιων πληροφοριών. 

ι) Τη θεώρηση όλων των σχεδίων και τευχών γενικών και προκαταρ¬ 
κτικών μελετών. 

ια) Την παράταση προθεσμίας αποδόσεως λογαριασμού χρηματικών 
ενταλμάτων προπληρωμής. 

ιβ) Την έγκριση των δικαιολογητικών των δαπανών που υπάγονται 
στην αρμοδιότητα των Δ/νσεών τους όπως και την έγκριση για τη δια¬ 
κίνηση υλικών ή εφοδίων που διαχειρίζονται οι Δ/νσεις τους. 

ιγ) Την πληρωμή υποχρεώσεων που έχουν αναληφθεί ή υποχρεώ¬ 
σεων από τελεσίδικη κ.λπ. δικαστική απόφαση που έγινε αποδεκτή, αρ¬ 
μοδιότητας των Δ/νσεών τους. 

ιδ) Την αναγνώριση (θεώρηση) δαπανών ανεξαρτήτως ποσού, 
ιε) Τις ενέργειες και διαδικασίες κατά την εκπόνηση τεχνικών μελε¬ 
τών (εποπτεία κ.λπ.) και την κατασκευή έργων (διοίκηση και διαχεί¬ 
ριση), μέσα στα πλαίσια των εγκεκριμένων προγραμμάτων. 

ιστ) Την έγκριση των σχεδίων και τευχών όλων των τεχνικών μελε¬ 
τών, περιλαμβανομένων και εκείνων που συντάσσονται κατά το στάδιο 
της κατασκευής των έργων. 

ιζ) Τη σύσταση επιτροπών παραλαβής για μελέτες της αρμοδιότητας 
τους. 

Β. Ειδικά: 

1) Διεύθυνση Απαλλοτριώσεων και Τοπογραφήσεων. 
α) Την πρόταση προς το Υπουργείο Οικονομικών για την κήρυξη 
απαλλοτριώσεων όπου απαιτείται κοινή απόφαση Υπουργών (ακίνητα 
εκτός σχεδίων πόλεων), καθώς και την πρόταση προς το Νομάρχη για 
την κήρυξη απαλλοτριώσεων αρμοδιότητας του Νομάρχη. 

β) Τη διεξαγωγή γενικά (αλληλογραφίας με τις Νομικές Δ/νσεις των 
Υπουργείων ή άλλες αρχές για καθορισμό της αποζημιώσεως στις 
απαλλοτριώσεις αρμοδιότητας της Γενικής Γραμματείας Δημοσίων 
Έργων. 

γ) Την έγκριση παρακαταθέσεως αποζημιώσεως ακινήτων, που 
απαλλοτριώνονται, στις περιπτώσεις καθορισμού της αποζημιώσεως 
κατόπιν δικαστικής αποφάσεως. 

δ) Την έγκριση καταβολής αποζημιώσεως σε δικαιούχους που έχουν 
αναγνωρισθεί. 

ε) Τη βεβαίωση οφειλών σε βάρος των παρόδιων ιδιοκτητών, 
στ) Άρση καταλογισμού βεβάιωθεισών οφειλών που έχουν βεβαιω- 

θεί λόγω παροδιότητος. 

2) Δ/νση Νομοθετικού Συντονισμού και Κωδικοποίησης. 

α) Την ανακοίνωση νόμων, διαταγμάτων και κανονιστικών αποφά¬ 
σεων και παροχή διευκρινίσεων και γενικών πληροφοριών για την εφαρ¬ 
μογή των νόμων,, διαταγμάτων και κανονιστικών αποφάσεων. 

β) Την αλληλογραφία σχετικά με τη διακίνηση των σχεδίων Νόμων 
και Π. Δ/των για συνυπογραφή τούτων από συναρμοδίους Υπουργούς, 
για τη σύνταξη εκθέσεων του Γενικού Λογιστηρίου, για την παροχή 
γνώμης του Συμβουλίου της Επικράτειας και λοιπές προπαρασκευαστι¬ 
κές ενέργειες μέχρι την ολοκλήρωσή τους. 

γ) Την αλληλογραφία με το Εθνικό Τυπογραφείο για εκτύπωση του 
απαραίτητου αριθμού ΦΕΚ, για συγκεκριμένα βασικά νομοθετήματα, 
όπως και για τη διόρθωση σφαλμάτων στα κείμενα αυτών. 

3) Διεύθυνση Διοικητικού 

α) Την αλληλογραφία σχετικά με τις εγκρίσεις και λοιπές διατυπώ¬ 
σεις που χρειάζονται για τον ορισμό ή μετάθεση Προϊσταμένων Δ/νσεων 
των κεντρικών και περιφερειακών υπηρεσιών. 

β) Προτάσεις για έκδοση υπηρεσιακών διαβατηρίων των υπαλλήλων 
του Τ.Ε.Ε. και της ΕΥΔΑΠ. 

Άρθρο 3 

Μεταβίβαση αρμοδιοτήτων Υπουργού στους Προϊσταμένους Ανεξαρτή¬ 
των Τμημάτων 

Στους Προϊσταμένους ανεξαρτήτων τμημάτων της Γ ενικής Γ ραμμα- 
τείας Δημ. Έργων του Υπουργείου Περιβάλλοντος; Χωροταξίας και 
Δημ. Έργων μεταβιβάζεται το δικαίωμα να υπογράφουν «με εντολή 
Υπουργού» αποφάσεις, έγγραφα και λοιπές διοικητικές πράξεις για όλα 
τα ανάλογα θέματα, που έχουν οι προϊστάμενοι των Δ/νσεων και τμη¬ 
μάτων της ίδιας Γενικής Γραμματείας. 

Άρθρο 4 

Μεταβίβαση αρμοδιοτήτων Υπουργού 
στους Προϊσταμένους Τμημάτων των Δ/νσεων 
της Γενικής Γραμματείας Δημ. Έργων 

Από τις αρμοδιότητες του Υπουργού Περιβάλλοντος, Χωροταξίας 
και Δημ. Έργων, μεταβιβάζεται στους Προϊσταμένους των τμημάτων 
των Διευθύνσεων της Γενικής Γραμματείας Δημ. Έργων το δικαίωμα 
να υπογράφουν «με εντολή Υπουργού» αποφάσεις, έγγραφα και λοιπές 
διοικητικές πράξεις σε θέματα που αφορούν: 

Α. Γενικά: 

α) Την αίτηση ή παροχή απλών πληροφοριών ή στοιχείων στις Διευ¬ 
θύνσεις, Τμήματα και Γραφεία της Γενικής Γραμματείας Δημ. Έργων 
ή Νομικά Πρόσωπα Δημοσίου και Ιδιωτικού Δικαίου που εποπτεύονται 
από τη Γενική Γραμματεία Δημοσίων Έργων ή που έχουν σχέση με 
αυτή, περιλαμβανομένων και των απλών διαβιβάσεων. 

β) Τη βεβαίωση της ακρίβειας των αντιγράφων που εκδίδονται. 
γ) Την παραπομπή στο αρχείο υποθέσεων που έχουν περαιωθεί ή για 
τις οποίες δεν απαιτείται ενέργεια. 

δ) Τη χορήγηση αντιγράφων εγγράφων όπου τούτο ορίζεται από τις 
κείμενες διατάξεις ή συνάγεται από τη φύση του εγγράφου όπως και τη 
χορήγηση βεβαιώσεων για θέματα της αρμοδιότητάς τους. 

ε) Τη συντήρηση και λειτουργία γενικά των μηχανημάτων και οργά¬ 
νων κλπ. 

στ) Την έκδοση πιστοποιητικών και βεβαιώσεων για νόμιμη χρήση 
σε θέματα που μπορεί από το νόμο να βεβαιωθούν από στοιχεία που τη¬ 
ρούνται στην Υπηρεσία. 

ζ) Την επιστροφή αναφορών που δεν υποβλήθηκαν ιεραρχικά, 
η) Τις απαντήσεις σε αναφορές που αφορούν ζητήματα για τα οποία η 
υπηρεσία έχει λάβει θέση. 

θ) Τα έγγραφα ή τηλεγραφήματα εσωτερικού με προπαρασκευαστικό 
και πληροφοριακό χαρακτήρα. 

ι) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα του τμήματός τους. 

ια) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε άλλες αρχές για ζητήματα, αρμοδιότητας 
του τμήματός τους εφόσον δεν ενδιαφέρουν γενικότερα την υπηρεσία και 


την αίτηση τέτοιων πληροφοριών. 

Β. Ειδικά: 

1. Στο Τμήμα Απαλλοτριώσεων και Τμήμα Τοπογραφήσεων και 
Απαλλοτριώσεων έργων Περιφέρειας Αττικής. 

α) Την ειδοποίηση για τις παρακαταθέσεις που έχουν γίνει, 
β) Τη Γνωστοποίηση συντέλεσης των απαλλοτριώσεων που έχουν 
κηρυχθεί καθώς και τις συναφείς ενέργειες για την υλοποίηση των 
απαλλοτριώσεων. 

γ) Την υπογραφή των πινάκων παρακαταθέσεων και πληρωμών 
αποζημιώσεων. 

δ) Την επικύρωση αντιγράφων των ανωτέρω πινάκων, 
ε) Τη σύνταξη βεβαιώσεων για τη νομική πραγματική κατάσταση 
των απαλλοτριώσεων ακινήτων σύμφωνα με τα στοιχεία του φακέλλου 
της απαλλοτριώσεως. 

2. Στο Τμήμα Υδρολογίας και διαχείρισης υδατικών πόρων της Δ/ 
νσης Εγγειοβελτιωτικών Έργων. 

Τα θέματα υδρολογικών σταθμών, εκτός από την ίδρυση αυτών και 
την έγκριση πρόσληψης παρατηρητών υδρολογικών σταθμών. 

3. Στο Τμήμα Εποπτείας νομικών προσώπων της δ/νσης Διοικητι¬ 
κού. 

Τις ανακοινώσεις αποφάσεων κ.λπ. που αφορούν γενικά την υπηρε¬ 
σιακή κατάσταση του Προσωπικού του ΤΕΕ και της ΕΥΔΑΠ. 

Άρθρο 5 

Τελικές και μεταβατικές διατάξεις 

1. Η εξουσία υπογραφής που μεταβιβάζεται με τα άρθρα 1 μέχρι 4 
αυτής της απόφασης ασκείται μέσα στα όρια που καθορίζονται για κάθε 
έργο στα εγκεκριμένα προγράμματα. 

2. Η μεταβίβαση της εξουσίας υπογραφής, με βάση τα προηγούμενα 
άρθρα σε κάθε ένα από τα όργανα που μνημονεύονται στην απόφαση 
αυτή τελεί με την επιφύλαξη των εξουσιών υπογραφής που μεταβιβάζο¬ 
νται στα κατώτερα όργανα. 

3. Για την αρμοδιότητα ασκήσεως πειθαρχικού ελέγχου, εφαρμόζο¬ 
νται οι οικείες διατάξεις του Υπαλληλικού Κώδικα.. , 

4. Η μεταβίβαση εξουσίας υπογραφής σύμφωνα με τα ανωτέρω στο 
Γενικό Γραμματέα και τους Προϊσταμένους Δ/νσεών και Τμημάτων 
της Κεντρικής Υπηρεσίας της Γενικής Γραμματείας Δημοσίων Έργων, 
ισχύει και για τους νομίμους αναπληρωτές τους, σε περίπτωση ελλεί- 
ψεως, απουσίας ή κωλύματος αυτών. 

5. Καταργείται η απόφαση Δ17α/01/18/Φ 2.2.1/22.2.1989 
«Μεταβίβαση αρμοδιοτήτων του Υπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και στους Προϊστα¬ 
μένους των Δ/νσεων και των Τμημάτων της Κεντρικής Υπηρεσίας της 
Γενικής Γραμματείας Δημ. Έργων του Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ Β’ 148). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Απριλίου 1989 

Ο ΥΠΟΥΡΓΟΣ < 

ΜΑΝΩΛΗΣ ΠΑΠΑΣΤΕΦΑΝΑΚΙΣ 

-♦- ■ 

Αριθ. Δ17α/Ο2/37/Φ.0.2.2.1 ' (4) 

Μεταβίβαση αρμοδιοτήτων Υφυπουργού Περιβάλλοντος, Χωροταξίας 
και Δημ. Έργων στο Γενικό Γραμματέα και στους Προϊσταμένους 
των Δ/νσε.ων και των Τμημάτων της Κεντρικής Υπηρεσίας της Γε¬ 
νικής Γραμματείας Δημ. Έργων του Υπουργείου Περιβάλλοντος, 
Χωροταξίας και Δημοσίων Έργων. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/1985 (ΦΕΚ Α 137). 

2. Την αριθμ. Δ17α/01/32/Φ.Θ.2.2.1/27·3.89 απόφαση του 
Πρωθυπουργού και του Υπουργού Περιβάλλοντος, Χωροταξίας και 

Δημ. Έργων για τον καθορισμό αρμοδιοτήτων του Υφυπουργού Περι¬ 
βάλλοντος, Χωροταξίας και Δημ. Έργων (ΦΕΚ Β' 223/27.3.89), 
αποφασίζουμε: 

Άρθρο 1 

Μεταβίβαση αρμοδιοτήτων Υφυπουργού 
στο Γενικό Γραμματέα που προΐσταται της 
Γενικής Γραμματείας Δημοσίων Έργων 

1. Από τις αρμοδιότητες που ασκεί ο Υφυπουργός Περιβάλλοντος, 
Χωροταξίας και Δημ. Έργων μεταβιβάζονται στο Γενικό Γραμματέα 
που προΐσταται της Γενικής Γραμματείας Δημ. Έργων οι ακόλουθες: 

α) Ο συντονισμός της δραστηριότητας όλων των Υπηρεσιών της Γε¬ 
νικής Γραμματείας Δημοσίων Έργων. 

β) Όλες οι αρμοδιότητες που αναφέρονται σε θέματα προσωπικού 
της Γενικής Γραμματείας Δημ. Έργων εκτός από την πρόσληψη και 
απόλυση μονίμου ή εκτάκτου προσωπικού, τον ορισμό ή μετάθεση προϊ¬ 
σταμένων Τμημάτων των Κεντρικών και Περιφερειακών υπηρεσιών, 
την προκήρυξη πλήρωσης θέσεων του πάσης φύσεως προσωπικού, τα 
θέματα μετατάξεων, την έγκριση μετάβασης στο εξωτερικό, την απο¬ 
νομή ηθικής αμοιβής και τη χορήγηση εκπαιδευτικών αδειών. 

γ) Εντολή για δημοσίευση στην Εφημερίδα της Κυβερνήσεως όλων 
των πράξεων των σχετικών με την υπηρεσιακή κατάσταση των υπαλλή¬ 
λων όλων των Ν.Π.Δ.Δ. και δημοσίων επιχειρήσεων που εποπτεύονται 
από τη Γενική Γραμματεία Δημοσίων Έργων, εκτός από το ΤΕΕ και 
την ΕΥΔΑΠ. 

δ) Η παραπομπή ερωτημάτων που συντάσσονται με σύμπραξη της 
αρμόδιας Δ/νσης και της Δ/νσης Νομοθετικού Συντονισμού και Κωδι¬ 
κοποίησης και που απευθύνονται στο Νομικό Σύμβουλο για γνωμοδό¬ 
τηση. 

ε) Τα θέματα οργανώσεως και μεθόδων, εκπαιδεύσεως και ηλεκτρο¬ 
νικού υπολογιστή και μηχανογράφησης. 

στ) Οι απαντήσεις σε αιτήσεις επανεξέτασης ή υπομνήματα ή αναφο¬ 
ρές παραπόνων ή καταγγελίες πολιτών σε ενέργειες ή απαντήσεις οργά¬ 
νων Διευθύνσεων της Γενικής Γραμματείας. Εξαιρούνται οι περιπτώ¬ 
σεις που η πρώτη απάντηση έχει δοθεί με υπογραφή Γενικού Γραμμα¬ 
τέα. 

ζ) Οι απαντήσεις σε ερωτήματα πολιτών ή Νομικών Προσώπων που 
αφορούν σε θέματα αρμοδιότητας περισσοτέρων της μιας Δ/νσης της 
Γενικής Γραμματείας. 

η) Η έγκριση πράξεων της διοικούσας Επιτροπής του ΕΤΜΟΑ για 
μισθώσεις καταστημάτων. 

θ) Έγκριση εγγραφής στα μητρώα μελετητών, 
ι) Έγκριση πρόσληψης παρατηρητών υδρολογικών σταθμών, 
ια) Όλες οι εγκρίσεις για την πραγματοποίηση προμηθειών προϋπο¬ 
λογισμού άνω των 5.000.000 δρχ. και μέχρι 50.000.000 δρχ. περι- 
λαμβανομένης και της απόφασης επί τυχόν ενστάσεων κατά του κύρους 
των διαγωνισμών. 

. ιβ) Η έγκριση του αποτελέσματος των διαγωνισμών προμήθειας μέ¬ 
χρι 5.000.000 δρχ. αν κατά του κύρους του διαγωνισμού έχουν υπο¬ 
βληθεί ενστάσεις και η απόφαση στις σχετικές ενστάσεις. 

ιγ) Η διάθεση και ανάληψη από τον τακτικό προϋπολογισμό πιστώ¬ 
σεων άνω των 20.000.000 δρχ. μέχρι 50.000.000 δρχ. 

ιδ) Η διάθεση πιστώσεων του Προγράμματος Δημοσίων Επενδύσεων 
για εκτέλεση έργων συντήρησης και επειγόντων έργων από 1.000.001 
μέχρι 10.000.000 δραχμές. 

ιε) Εγκατάσταση και χρήση τηλεφωνικών και λοιπών συναφών συν¬ 
δέσεων (τερματικών κέντρων κ.λπ.). 

2. Από τις αρμοδιότητες που ασκεί ο Υφυπουργός Περιβάλλοντος, 
Χωροταξίας και Δημ. Έργων μεταβιβάζεται στον ίδιο Γεν. Γραμματέα 
που προΐσταται της Γενικής Γραμματείας Δημ. Έργων το δικαίωμα να 
υπογράφει «Με εντολή Υφυπουργού» αποφάσεις, έγγραφα και λοιπές 
διοικητικές πράξεις που αναφέρονται: 

α) Στα θέματα που αφορούν την εκπόνηση μελετών βάσει εγκεκριμέ¬ 
νων προκαταρκτικών μελετών ή προμελετών (εποπτεία, έγκριση κ.λπ.) 
και την εκτέλεση έργων, (διοίκηση και διαχείριση). 

β) Στην έγκριση κυκλοφοριακών διαμορφώσεων οδών και κόμβων, 
επέκταση αυτόματης φωτεινής σηματοδότησης, παροχή οδηγιών γενι¬ 


κής σήμανσης οδών και εντολή εκτύπωσης μελετών και οδηγιών. 

γ) Στην έγκριση συγκριτικών Πινάκων (Σ.Π.) όπως και των 
ΠΚΤΜΝΕ που τους συνοδεύουν για συμβατική αξία μελετών και έργων 
μέχρι 250.000.000 δρχ., εφόσον έχει εγκριθεί η σχετική πίστωση. 

δ) Στην εκπόνηση μελετών και την κατασκευή έργων στην Πελοπόν¬ 
νησο, Κρήτη και περιφέρεια Αττικής, αρχικού προϋπολογισμού κατά 
μελετώμενο επί μέρος έργο ή διακεκριμένη εργολαβία μέχρι 
250.000.000 δρχ. Στις αρμοδιότητες αυτές περιλαμβάνεται κάθε 
ενέργεια και απόφαση για την εκπόνηση της μελέτης και την κατασκευή 
του έργου, όπως η έγκριση των πιστώσεων, η ανάθεση των μελετών, οι 
αποφάσεις κατά την εκτέλεση των σχετικών συμβάσεων, η έγκρισή των 
μελετών, η δημοπράτηση κατασκευής των έργων, η έγκριση του αποτε¬ 
λέσματος, και οι αποφάσεις κατά την εκτέλεση των εργολαβικών συμ¬ 
βάσεων, εκτός των αιτήσεων θεραπείας και παρεκκλίσεων. 

ε) Στην έγκριση πρωτόκολλων ζημιών ανωτέρας βίας για κάθε φύ¬ 
σεως έργα και για αποζημίωση μέχρι 5.000.000 δραχμές. 

στ) Στη συγκρότηση Επιτροπών παραλαβής για έργα αρχικού προϋ¬ 
πολογισμού άνω των 100.000.000 δραχμών, στην έγκριση των σχετι¬ 
κών πρωτοκόλλων παραλαβής και στη συγκρότηση ειδικών επιτροπών 
για όλες τις περιπτώσεις. 

ζ) Στην έγκριση του αποτελέσματος των διαγωνισμών έργων προϋ¬ 
πολογισμού μέχρι 100.000.000 δραχμές. 

Άρθρο 2 

Μεταβίβαση αρμοδιοτήτων Υφυπουργού στους 
Προϊσταμένους Δ/νσεων της Γενικής Γραμματείας 
Δημ. Έργων 

Από τις αρμοδιότητες του Υφυπουργού Περιβάλλοντος, Χωροταξίας 
και Δημ. Έργων, μεταβιβάζεται στους Προϊσταμένους των Δ/νσεων 
της Γενικής Γραμματείας Δημ. Έργων του Υπουργείου Περιβάλλο¬ 
ντος, Χωροταξίας και Δημ. Έργων το δικαίωμα να υπογράφουν «με 
εντολή Υφυπουργού» αποφάσεις, έγγραφα και λοιπές διοικητικές πρά¬ 
ξεις σε θέματα που αφορούν: 

Α. Γενικά: 

α) Την αντιμετώπιση γενικά των υποθέσεων που υπάγονται στην αρ¬ 
μοδιότητα των Δ/νσεων και την παροχή ειδικών οδηγιών εφόσον οι 
οδηγίες αυτές δεν ανάγονται σε έργα ή υποθέσεις γενικότερου ενδιαφέ¬ 
ροντος. 

β) Τη χορήγηση κανονικών αδειών με αποδοχές στους προϊσταμέ¬ 
νους των Τμημάτων. 

γ) Την έγκριση μετακίνησης εντός έδρας των Προϊσταμένων των 
Τμημάτων της Δ/νσής τους. 

δ) Τη θεώρηση βιβλιαρίων νοσηλείας των Προϊσταμένων των Τμη¬ 
μάτων και των μελών των οικογενειών τους και λοιπών συναφών με 
αυτά θεμάτων. 

ε) Τα προπαρασκευαστικά και διαδικαστικά θέματα που σχετίζονται 
με την εποπτεία και τον έλεγχο των Ν.Π.Δ.Δ. και δημοσίων επιχειρή¬ 
σεων που υπάγονται στην καθ’ ύλην αρμοδιότητα της Δ/νσής τους, 
εκτός από το ΤΕΕ και την ΕΥΔΑΠ. 

στ) Την αίτηση ή παροχή πληροφοριών για την ορθή εφαρμογή των 
νόμων ή την ανακοίνωση ή κοινοποίηση αποφάσεων του Υφυπουρ¬ 
γού. 

ζ) Την έγκριση για χορήγηση αντιγράφων από τα τηρούμενα πρωτό¬ 
τυπα εμπιστευτικά και απόρρητα έγγραφα. 

η) Έγγραφα ή τηλεγραφήματα με προπαρασκευαστικό και πληροφο¬ 
ριακό χαρακτήρα εξωτερικού. 

θ) Τη διάθεση μηχανημάτων, οργάνων, εργαλείων και υλικών γε¬ 
νικά στις υπηρεσίες της Γενικής Γραμματείας Δημ. Έργων. 

ι) Την αποστολή φακέλων και παροχή πληροφοριών στο Συμβούλιο 
Επικράτειας, Ελεγκτικό Συνέδριο, λοιπά Διοικητικά Δικαστήρια και 
Νομικών Υπηρεσιών της Διοίκησης (εκτός ερωτημάτων). 

ια) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων της Εφημερίδας κ.λπ. 

ιβ) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε ιδιώτες για ζητήματα της αρμοδιότητας 
των Διευθύνσεών τους, εφόσον δεν ενδιαφέρουν γενικότερα την υπηρε¬ 
σία, όπως και την αίτηση τέτοιων πληροφοριών. 

ιγ) Τη θεώρηση όλων των σχεδίων και τευχών γενικών και προκα¬ 
ταρκτικών μελετών. 

ιδ) Τη διάθεση και ανάληψη πιστώσεων του Προϋπολογισμού Δημο¬ 
σίων Επενδύσεων για εκτέλεση έργων συντηρήσεως και επειγόντων έρ¬ 
γων μέχρι του ποσού του 1.000.000 δρχ. 

ιε) Την κατανομή της χρηματοδότησης των έργων του προγράμμα¬ 
τος Δημοσίων Επενδύσεων και τον ορισμό ή αντικατάσταση υπολόγων 
διαχειριστών. 

ιστ) Την παράταση προθεσμίας αποδόσεως λογαριασμού χρηματι¬ 
κών ενταλμάτων προπληρωμής. 

ιζ) Την έγκριση των δικαιολογητικών των δαπανών που υπάγονται 
στην αρμοδιότητα των Δ/νσεών τους όπως και την έγκριση για τη δια¬ 
κίνηση υλικών ή εφοδίων που διαχειρίζονται οι Δ/νσεις τους. 

ιη) Τον έλεγχο πληρωμής σύμφωνα με τις κείμενες διατάξεις των μι¬ 
σθών του προσωπικού, των οδοιπορικών εξόδων και των ημερησίων 
αποζημιώσεων, όπως και κάθε προσθέτου παροχής σε βάρος του Δημο¬ 
σίου, ή άλλων Νομικών Προσώπων ή ειδικών λογαριασμών. 

ιθ) Την πληρωμή υποχρεώσεων που έχουν αναληφθεί ή υποχρεώ¬ 
σεων από τελεσίδικη κ.λπ. δικαστική απόφαση που έγινε αποδεκτή, αρ¬ 
μοδιότητας των Δ/νσεών τους. 

κ) Την αναγνώριση (θεώρηση) δαπανών ανεξαρτήτως ποσού, 
κα) Διατυπώσεις που χρειάζονται για την παροχή ατελειών, αδειών 
εισαγωγής, χορηγήσεως συναλλάγματος κ.λπ. 

κβ) Την προμήθεια υλικών ή εφοδίων και τις συναφείς εγκρίσεις ή 
αποφάσεις προϋπολογισμού μέχρι 5.000.000 δραχμ., εφόσον δεν έχουν 
υποβληθεί ενστάσεις. 

κγ) Την έγκριση μεταφοράς υλικών ή εφοδίων ανεξαρτήτως ποσού, 
κδ) Τις ενέργειες και διαδικασίες κατά την εκπόνηση τεχνικών μελε¬ 
τών (εποπτεία κ.λπ.) και την κατασκευή έργων (διοίκηση και διαχεί¬ 
ριση) μέσα στα πλαίσια των εγκεκριμένων προγραμμάτων. 

κε) Την έγκριση των σχεδίων και τευχών όλων των τεχνικών μελε¬ 
τών, περιλαμβανομένων και εκείνων που συντάσσονται κατά το στάδιο 
της κατασκευής των έργων. 

κστ) Τη σύσταση επιτροπών παραλαβής για μελέτες της αρμοδιότη- 
τάς τους. 

Β. Ειδικά: 

1. Διεύθυνση Απαλλοτριώσεων και Τοπογραφήσεων 

α) Την πρόταση προς το Υπουργείο Οικονομικών για την κήρυξη 
απαλλοτριώσεων όπου απαιτείται κοινή απόφαση Υπουργών (ακίνητα 
εκτός σχεδίων πόλεων), καθώς και την πρόταση προς το Νομάρχη για 
την κήρυξη απαλλοτριώσεων αρμοδιότητας του Νομάρχη. 

β) Τη διεξαγωγή γενικά αλληλογραφίας με τις Νομικές Διευθύνσεις 
των Υπουργείων ή άλλες αρχές για καθορισμό της αποζημίωσης στις 
απαλλοτριώσεις αρμοδιότητας της Γενικής Γραμματείας Δημ. Έργων. 

γ) Την έγκριση παρακαταθέσεως αποζημιώσεως ακινήτων, που 
απαλλοτριώνονται, στις περιπτώσεις καθορισμού της αποζημιώσεως 
κατόπιν δικαστικής αποφάσεως. 

δ) Την έγκριση καταβολής αποζημιώσεως σε δικαιούχους που έχουν 
αναγνωρισθεί. 

ε) Τη βεβαίωση οφειλών σε βάρος των παρόδιων ιδιοκτητών, 
στ) Άρση καταλογισμού βεβαιωθεισών οφειλών που έχουν βεβαιω¬ 
θεί λόγω παροδιότητος. 

2. Διεύθυνση Κεντρικού Εργαστηρίου Δημοσίων Έργων 

α) Τη διάθεση συνεργείων για την εκτέλεση επειγουσών εργασιών 
αρμοδιότητας της Υπηρεσίας του (γεωτρήσεων, δοκιμαστικών φορτή- 
σεων, μελετών κατολισθήσεων κ.λπ.). 

β) Την έγκριση πιστώσεων για την εκτέλεση γεωτρήσεων, εδαφοτε- 
χνικών ερευνών κ.λπ. μέχρι του ποσού του 1.000.000 δραχμών. 

ϊ) Τη χορήγηση αδειών για τη λειτουργία ιδιωτικών εργαστηρίων 
σκυροδέματος, εδαφομηχανικής, δομικών υλικών κ.λπ. αρμοδιότητας 
της Γενικής Γραμματείας Δημ. Έργων μετά από γνωμάτευση του αρ¬ 
μόδιου Συμβουλίου. 

δ) Τις προτάσεις για τον προγραμματισμό των πιστώσεων και τον 
προγραμματισμό των προμηθειών. 

3. Δ/νση Μητρώων και Τεχνικών Επαγγελμάτων. 

Την άσκηση της εποπτείας (εκτός της τεχνικής τοιαύτης), τον έλεγχο 
κ.λπ. των Εργοληπτικών Επιχειρήσεων που σύμφωνα με τις κείμενες 
διατάξεις ή εποπτεία αυτή και ο έλεγχος έχει ανατεθεί στη Γ ενική Γ ραμ- 


ματεία Δημ. Έργων. 

Εξαιρούνται τα θέματα που απαιτούν σύμπραξη με άλλον Υπουργό. 

4. Διεύθυνση Διοικητικού 

α) Την «αλληλογραφία σχετικά με τις εγκρίσεις και λοιπές διατυπώ¬ 
σεις που χρειάζονται για τον ορισμό ή μετάθεση προϊσταμένων Τμημά¬ 
των, τους διορισμούς, προαγωγές, μετατάξεις, μεταθέσεις κ.λπ. υπαλ¬ 
λήλων. 

β) Την παραπομπή στις αρμόδιες αρχές για απαλλαγή από την υπη¬ 
ρεσία για λόγους σωματικής ή πνευματικής ανικανότητας υπαλλή¬ 
λων. 

γ) Τις αποφάσεις για θέση σε διαθεσιμότητα λόγω νόσου και επανα¬ 
φοράς στην ενεργό υπηρεσία υπαλλήλων. 

δ) Προτάσεις για έκδοση υπηρεσιακών διαβατηρίων των υπαλλήλων 
της Γενικής Γραμματείας Δημοσίων Έργων και των Ν.Π.Δ.Δ. που 
εποπτεύονται απ’ αυτή, εκτός του ΤΕΕ και της ΕΥΔΑΠ. 

ε) Τη χορηγήση αδειών άνευ αποδοχών σε υποιλλήλους, εκτός των 
προϊσταμένων Διευθύνσεων. 

5. Διεύθυνση Οικονομικών Υποθέσεων και Προμηθειών. 

<?) Τη διάθεση και ανάληψη από τις πιστώσεις του τακτικού προϋπο¬ 
λογισμού Δημοσίων Έργων ποσού μέχρι 20.000.000 δρχ. 

β) Κατανομή πιστώσεων διοικητικών δαπανών σε επί μέρους υπολό¬ 
γους και μεταβίβαση των αντίστοιχων πιστώσεων για την έκδοση των 
συμψηφιστικών ενταλμάτων. 

γ) Την εκκαθάριση προσθέτων αμοιβών και επιδομάτων του πάσης 
φύαεως προσωπικού της Γενικής Γραμματείας Δημοσίων Έργων. 

δ) Τις αποφάσεις εγκρίσεως - θεωρήσεως δαπανών και εντολές εκδό- 
σεως χρηματικών ενταλμάτων, τακτικών και προπληρωμής, σύμφωνα 
με τις κείμενες διατάξεις για πληρωμή οδοιπορικών και λοιπών εξόδων 
των υπαλλήλων που μετακινούνται, μετατίθενται ή αποσπώνται. 

ε) Τη διάθεση αυτοκινήτων για τη χρήση των κεντρικών και περιφε¬ 
ρειακών υπηρεσιών της Γενικής Γραμματείας Δημ. Έργων. 

στ) Ενέργειες για τη μίσθωση κτιρίων για στέγαση των Υπηρεσιών 
της Γενικής Γ ραμματείας Δημ. Έργων, όπως και τα θέματα που αφο¬ 
ρούν γενικά στη μεταστέγαση των Υπηρεσιών αυτής. 

ζ) Την έγκριση, διακήρυξη διαγωνισμών, σύσταση επιτροπών διαγω¬ 
νισμού, υπογραφή συμβάσεων, συγκρότηση επιτροπών παραλαβής και 
έκδοση κάθε «άλλης απόφασης που χρειάζεται για προμήθειες «χξίοις μέ¬ 
χρι 5.000.000 δραχμών, εκτός από την έγκριση πρακτικών διαγωνι¬ 
σμού αν έχουν υποβληθεί ενστάσεις. 

η) Την υπογραφή και των λοιπών συμβάσεων προμηθειών «ανεξαρτή¬ 
τως ποσού εφόσον καταρτίζονται σύμφωνα με τους όρους της διακήρυ¬ 
ξης και την έγκριση του αποτελέσματος του διαγωνισμού καθώς και τη 
διεξαγωγή κάθε ενέργειας απαραίτητης για την εκτέλεση των συμβά¬ 
σεων προμηθειών υλικών ή εφοδίων. 

6. Διεύθυνση Συντήρησης Οδικών Έργων. 

Τη διάθεση και ανιάληψη πιστώσεων από τον τακτικό προϋπολογισμό 
του ΤΕΟ μέχρι του ποσού των 20.000.000 δραχμών για την εκτέλεση 
έργων. 

Άρθρο 3 

Μεταβίβαση αρμοδιοτήτων Υφυπουργού 
στους Προϊσταμένους Ανεξαρτήτων Τμημάτων 

Στους προϊσταμένους ανεξαρτήτων τμημάτων της Γενικής Γραμμα¬ 
τείας Δημοσίων Έργων του Υπουργείου Περιβάλλοντος, Χωροταξίας 
και Δημ. Έργων μεταβιβάζεται το δικαίωμα να υπογράφουν «με εντολή 
Υφυπουργού» αποφάσεις, έγγραφα και λοιπές διοικητικές πράξεις σε 
όλα τα ανιάλογα θέματα που έχουν οι προϊστάμενοι των Δ/νσεων και 
τμημάτων της ίδιας Γενικής Γραμματείιχς. 

Άρθρο 4 

Μεταβίβαση αρμοδιοτήτων Υφυπουργού στους Προϊσταμένους _ 
των Τμημάτων των Δ/νσεων της Γεν. Γραμματείας Δημ. Έργων 

Από τις αρμοδιότητες του Υφυπουργού Περιβάλλοντος, Χωροταξίας 
και Δημ. Έργων, μεταβιβάζεται στους προϊστάμενους των τμημάτων 
των Διευθύνσεων της Γενικής Γραμματείας Δημ. Έργων το δικαίωμα 
να υπογράφουν «με εντολή Υφυπουργού» αποφάσεις, έγγραφα και λοι- 

πές πράξεις σε θέματά που αφορούν: 

Α. Γενικά: 

α) Τη χορήγηση κανονικών αδειών με αποδοχές στους υπαλλήλους 
του Τμήματός τους. 

β) Την έγκριση μετακινήσεως εντός έδρας στους υπαλλήλους του 
Τμήματός τους. 

γ) Τη θεώρηση βιβλιαρίων νοσηλείας υπαλλήλων και μελών των οι¬ 
κογενειών τους και λοιπών με αυτά συναφών θεμάτων. 

δ) Την αίτηση ή παροχή απλών πληροφοριών ή στοιχείων στις Δ/ 
σεις, Τμήματα και Γραφεία της Γενικής Γραμματείας Δημ. Έργων ή 
Νομικά Πρόσωπα Δημοσίων και Ιδιωτικού Δικαίου που εποπτεύονται 
από τη Γ ενική Γ ραμματεία Δημ. Έργων ή που έχουν σχέση με αυτή, 
περιλαμβανομένων και των απλών διαβιβάσεων. 

ε) Τη βεβαίωσή της ακρίβειας των αντιγράφων που εκδίδονται. 
στ) Την παραπομπή στο αρχείο υποθέσεων που έχουν περαιωθεί ή 
για τις οποίες δεν απαιτείται ενέργεια. 

ζ) Τη χορήγηση αντιγράφων εγγράφων όπου τούτο ορίζεται από τις 
κείμενες διατάξεις ή συνάγεται από τη φύση του εγγράφου, όπως και τη 
χορήγηση βεβαιώσεων για θέματα της αρμοδιότητάς τους. 

η) Τη συντήρηση και λειτουργία γενικά των μηχανημάτων και οργά¬ 
νων κ.λπ. 

θ) Την έκδοση πιστοποιητικών και βεβαιώσεων για νόμιμη χρήση σε 
θέματα που μπορεί από το νόμο να βεβαιωθούν από στοιχεία που τηρού¬ 
νται στην Υπηρεσία. 

ι) Την επιστροφή αναφορών που δεν υποβλήθηκαν ιεραρχικά, 
ια) Τις απαντήσεις σε αναφορές που αφορούν ζητήματα για τα οποία 
η υπηρεσία έχει λάβει θέση. 

ιβ) Τα έγγραφα ή τηλεγραφήματα εσωτερικού με προπαρασκευα¬ 
στικό και πληροφοριακό χαρακτήρα. 

ιγ) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα του τμήματός τους. 

ιδ) Την παροχή πληροφοριών ή ανακοινώσεων αποτελεσμάτων εργα¬ 
στηριακών εξετάσεων σε άλλες αρχές για ζητήματα αρμοδιότητας του 
τμήματός τους εφόσον δεν ενδιαφέρουν γενικότερα την υπηρεσία και την 
αίτηση τέτοιων πληροφοριών. 

Β. Ειδικά: 

1. Στο Τμήμα Απαλλοτριώσεων και στο Τμήμα Τοπογραφήσεων και 
Απαλλοτριώσεων έργων περιφέρειας Αττικής. 

α) Την ειδοποίηση για τις παρακαταθέσεις που έχουν γίνει, 
β) Τη γνωστοποίηση συντέλεσης των απαλλοτριώσεων που έχουν 
κηρυχθεί καθώς και τις συναφείς ενέργειες για την υλοποίηση των 
απαλλοτριώσεων. 

γ) Την υπογραφή των πινάκων παρακαταθέσεων και πληρωμών 
αποζημιώσεων. 

δ) Την επικύρωση αντιγράφων των ανωτέρω πινάκων, 
ε) Τη σύνταξη βεβαιώσεων για τη νομική πραγματική κατάσταση 
των απαλλοτριωμένων ακινήτων σύμφωνα με τα στοιχεία του φακέλου 
της απαλλοτριώσεως. 

2. Στο Τμήμα Διοίκησης και Διαχείρισης της Δ/νσης Κεντρικού Ερ¬ 
γαστηρίου Δημοσίων Έργων. 

α) Την έγκριση προμήθειας συνήθων υλικών ή εφοδίων για τη λει¬ 
τουργία του Κ.Ε.Δ.Ε., στα πλαίσια των εγκεκριμένων προγραμμά¬ 
των. 

β) Τα θέματα προσωπικού του Κ.Ε.Δ.Ε. με σχέση εργασίας ιδιωτι¬ 
κού δικαίου εκτός από την έγκριση πρόσληψης, απόλυσης και μετάθε¬ 
σης αυτού. 

γ) Την αποστολή φακέλων και παροχή πληροφοριών στις Νομικές 
Υπηρεσίες της Διοίκησης για διοικητικά θέματα. 

δ) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων Εφημερίδας κ.λπ. 

ε) Την πληρωμή υποχρεώσεων που έχουν αναληφθεί ή υποχρεώσεων 
από τελεσίδικη κ.λπ. δικαστική απόφαση που έγινε αποδεκτή από την 
Υπηρεσία. 

στ) Τον έλεγχο πληρωμής σύμφωνα με τις κείμενες διατάξεις μισθών 
προσωπικού, των οδοιπορικών εξόδων και των ημερησίων αποζημιώ¬ 
σεων αυτού όπως και κάθε προσθέτου παροχής σε βάρος του Δημοσίου. 

ζ) Τα έγγραφα και αποφάσεις σχετικά με τη λειτουργία του γραφείου 
κινήσεως. 


η) Τη διάθεση των υλικών και εφοδίων στα περιφερειακά εργαστήρια 
που έχει προμηθευθεί η Υπηρεσία βάσει προγράμματος. 

θ) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα της Δ/νσης και διαβίβαση αυτών στη Δ/ 
νση Εντ. Εξόδων. 

ι) Την εντολή ανάληψης προκαταβολής από την Τράπεζα της Ελλά¬ 
δας. 

3. Στα Τμήματα της Δ/νσης Μητρώων και Τεχνικών Επαγγελμά¬ 
των. 

Τα θέματα που αναφέρονται στις διαδικασίες και πληροφορίες για τη 
λειτουργία των Μητρώων, καθώς και τη χορήγηση των σχετικών βε¬ 
βαιώσεων εγγραφής στα Μητρώα. 

4. Στα Τμήματα μονίμου προσωπικού και ιδιωτικού δικαίου της 
Διεύθυνσης Διοικητικού. 

α) Τη χορήγηση αναρρωτικών αδειών σε υπαλλήλους της Γενικής 
Γραμματείας Δημ. Έργων. 

β) Την παραπομπή υπαλλήλων για Υγειονομική εξέταση, 
γ) Την έκδοση αποφάσεων χορηγήσεως επιδομάτων χρόνου υπηρε¬ 
σίας σπουδών και οικογενειακών βαρών των υπαλλήλων της Γ ενικής 
Γραμματείας Δημ. Έργων. 

δ) Την κοινοποίηση εγκυκλίων για θέματα προσωπικού και διοική- 
σεως. 

ε) Την υπογραφή συμβάσεων προσλήψεως προσωπικού με σχέση ερ¬ 
γασίας ιδιωτικού δικαίου του οποίου η πρόσληψη έχει πραγματοποιηθεί 
με απόφαση του αρμόδιου οργάνου. 

στ) Την ανακοίνωση σύμφωνα με τις κείμενες διατάξεις πινάκων αρ¬ 
χαιότητας προσωπικού. 

ζ) Τα θέματα προσωπικού με σχέση εργασίας ιδιωτικού δικαίου 
εκτός από την πρόσληψη ή απόλυση ή μετάθεση αυτού. 

η) Την έκδοση αποφάσεων αναπροσαρμογής αποδοχών προσωπικού 
με σχέση εργασίας ιδιωτικού δικαίου σε εφαρμογή συλλογικών συμβά¬ 
σεων εργασίας ή ομοίας ισχύος κανονιστικών διατάξεων. 

θ) Την ανακοίνωση της δημοσιεύσεως αποφάσεων διορισμού, προα¬ 
γωγής, μετατάξεως, απολύσεως κ.λπ. υπαλλήλων. 

ι) Τη διαβίβαση στην Υπηρεσία Συντάξεων δικαιολογητικών συντα- 
ξιοδοτήσεως υπαλλήλων της Γενικής Γραμματείας Δημ. Έργων. 

ι®) Τη χορήγηση αντιγράφων εγγράφων για θέματα καταστάσεως 
προσωπικού κατά τις κείμενες διατάξεις. 

ιβ) Τη χορήγηση πιστοποιητικών περί της υπηρεσιακής καταστά¬ 
σεως κ.λπ. του προσωπικού της Γ ενικής Γ ραμματείας Δημ. Έργων. 

ιγ) Την έγκριση για χορήγηση αντιγράφων από τα επίσημα στοιχεία 
των ατομικών φακέλων των υπαλλήλων και των πρακτικών Υπηρε¬ 
σιακών Συμβουλίων και την επικύρωση αυτών καθώς και επικύρωση 
της γνησιότητας των υπογραφών των υπαλλήλων της Γ ενικής Γ ραμμα¬ 
τείας Δημ. Έργων και των σ’ αυτή απεσπασμένων υπαλλήλων. 

5. Στο Τμήμα Γραμματείας της Δ/νσης Διοικητικού. 

Τα θέματα που αφορούν την επικύρωση των αντιγράφων των εξερχο- 
μένων εγγράφων της Γενικής Γραμματείας Δημ. Έργων όπως και τη 
βεβαίωση της ακρίβειας της αντιγραφής. 

6. Στο Τμήμα Εκπαίδευσης της Διεύθυνσης Οργάνωσης και Παρα¬ 
γωγικότητας. 

Τα θέματα που αφορούν την πρόταση επιλογής υπαλλήλων για πα¬ 
ρακολούθηση προγραμμάτων εκπαίδευσης. 

7. Στο Τμήμα Οικονομικής Διοίκησης της Διεύθυνσης Οικονομικών 
Υποθέσεων και Προμηθειών. 

α) Την ανακοίνωση στα Δημόσια Ταμεία για τις αποδοχές ή προσλή¬ 
ψεις ή απολύσεις του κάθε φύσεως προσωπικού της Γενικής Γραμμα¬ 
τείας Δημ. Έργων. 

β) Τη διαβίβαση στην Υπηρεσία Εντελλομένων Εξόδων δικαιολο (τ\- 
τικών διοικητικών δαπανών ή δικαιολογητικών αποδόσεως λογαρια¬ 
σμών για εντάλματα προπληρωμής. 

γ) Τη βεβαίωση περί του ύψους των αποδοχών γενικά του προσωπι¬ 
κού που υπηρετεί ή μη όπως και τα κάθε φύσεως έγγραφα προς υπαλλή¬ 
λους με τα οποία ανακοινώνονται θέματα αποδοχών γενικά παρακρατή¬ 
σεων λόγω περικοπών αδικαιολογήτου απουσίας, αδείας άνευ αποδο¬ 
χών, δανείων κ.λπ. ή ζητείται η συμπλήρωση δικαιολογητικών διαφό¬ 
ρων δαπανών κ.λπ. 

8. Στο Τμήμα Διοικητικής Μέριμνας της Διεύθυνσης Οικονομικών 

Υποθέσεων και Προμηθειών. 

Την αλληλογραφία που αφορά την τοποθέτηση, μεταφορά, επισκευή 
συντήρηση ή λειτουργία των τηλεφωνικών συσκευών όπως και τη μέρι¬ 
μνα για τις ηλεκτρικές, υδραυλικές κ.λπ. εγκαταστάσεις των κτιρίων 
των κεντρικών υπηρεσιών. 

Άρθρο 5 

Τελικές και μεταβατικές διατάξεις 

1. Η εξουσία υπογραφής που μεταβιβάζεται με τα άρθρα 1 μέχρι 4 
αυτής της απόφασης, ασκείται μέσα στα όρια που καθορίζονται για κάθε 
έργο στα εγκεκριμένα προγράμματα. 

2. Η μεταβίβαση της εξουσίας υπογραφής, με βάση τα προηγούμενα 
άρθρα σε κάθε ένα από τα όργανα που μνημονεύονται στην απόφαση 
αυτή τελεί με την επιφύλαξη.των εξουσιών υπογραφής που μεταβιβάζο¬ 
νται στα κατώτερα όργανα. 

3. Για την αρμοδιότητα ασκήσεως πειθαρχικού ελέγχου, εφαρμόζο¬ 


νται οι οικείες διατάξεις του Υπαλληλικού Κώδικα. 

4. Η μεταβίβαση εξουσίας υπογραφής σύμφωνα με τα ανωτέρω στο 
Γενικό Γραμματέα, και τους Προϊσταμένους Δ/νσεων και Τμημάτων 
της Κεντρικής Υπηρεσίας της Γενικής Γραμματείας Δημοσίων Έργων, 
ισχύει και για τους νομίμους αναπληρωτές τους, σε περίπτωση ελλεί- 
ψεως, απουσίας ή κωλύματος αυτών. 

5. Καταργείται η απόφαση Δ17α/02/18/Φ.2.2.1/22.2.1989 
«Μεταβίβαση αρμοδιοτήτων Υφυπουργού Περιβάλλοντος, Χωροταξίας 
και Δημ. Έργων στο Γενικό Γραμματέα και στους Προϊσταμένους των 
Δ/νσεων και των Τμημάτων της Κεντρικής Υπηρεσίας της Γενικής 
Γραμματείας Δημοσίων Έργων του Υπουργείου Περιβάλλοντος, Χω¬ 
ροταξίας και Δημ. Έργων» (ΦΕΚ Β' 148). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1989 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

